CELEX: C2005/171/08
Language: da
Date: 2005-07-09 00:00:00
Title: Domstolens dom (Femte Afdeling) af 28. april 2005 i sag C-157/04, Kommissionen for De Europæiske Fællesskaber mod Kongeriget Spanien (Traktatbrud — affaldshåndtering — direktiv 75/442/EØF, 91/689/EØF og 1999/31/EF — lossepladser i Punta de Avalos og i Olvera)

9.7.2005   
            
            
               DA
            
            
               Den Europæiske Unions Tidende
            
            
               C 171/4
            
         
      DOMSTOLENS DOM
   
   (Femte Afdeling)
   af 28. april 2005
   i sag C-157/04, Kommissionen for De Europæiske Fællesskaber mod Kongeriget Spanien (1)
   
   (Traktatbrud - affaldshåndtering - direktiv 75/442/EØF, 91/689/EØF og 1999/31/EF - lossepladser i Punta de Avalos og i Olvera)
   (2005/C 171/08)
   Processprog: spansk
   I sag C-157/04, Kommissionen for De Europæiske Fællesskaber (befuldmægtigede: G. Valero Jordana og M. Konstantinidis) mod Kongeriget Spanien (befuldmægtiget: L. Fraguas Gadea), har Domstolen (Femte Afdeling), sammensat af afdelingsformanden, R. Silva de Lapuerta, og dommerne C. Gulmann og J. Klučka (refererende dommer); generaladvokat: M. Poiares Maduro; justitssekretær: R. Grass, den 28. april 2005 afsagt dom, hvis konklusion lyder således:
   
               1.
            
            
               Kongeriget Spanien har tilsidesat sine forpligtelser i henhold til artikel 4, 8, 9 og 13 i Rådets direktiv 75/442/EØF af 15. juli 1975 om affald, som ændret ved Rådets direktiv 91/156/EØF af 18. marts 1991, i henhold til artikel 2 i Rådets direktiv 91/689/EØF af 12. december 1991 om farligt affald og artikel 14 i Rådets direktiv 1999/31/EF af 26. april 1999 om deponering af affald, idet det ikke har truffet de nødvendige foranstaltninger for så vidt angår deponeringen af ukontrolleret affald i området Punta de Avalos på øen Gomera (den selvstyrende region De Kanariske Øer) for at sikre anvendelsen af de nævnte direktiver.
            
         
               2.
            
            
               Kongeriget Spanien har tilsidesat sine forpligtelser i henhold til artikel 4, 8, 9 og 13 i direktiv 75/442, som ændret ved direktiv 91/156, idet det ikke har truffet de nødvendige foranstaltninger for så vidt angår deponeringen af ukontrolleret affald i Olvera, provinsen Cádiz (den selvstyrende region Andalusien) for at sikre anvendelsen af det nævnte direktiv.
            
         
               3.
            
            
               Kongeriget Spanien betaler sagens omkostninger.
            
         
      (1)  EUT C 106 af 30.4.2004.